EkBass/fiwiki-20250220-pages-articles huggingface dataset:
Paradise (The Stranglersin kappale)

Paradise on brittiläisen The Stranglers -yhtyeen kappale vuodelta 1983. Se on julkaistu kahdentoista tuuman vinyylisinglenä. Levymerkki on Epic. Singlen nimikappaleen ovat tuottaneet yhteistyössä The Stranglers ja Steve Churchyard. Miksauksen on tehnyt Tony Visconti. Kaksi muuta kappaletta ovat yhtyeen tuottamia. == Kappaleet == ; A-puoli # Paradise ; B-puoli # Pãwshēr # Permission Kappaleet on merkitty The Stranglersin nimiin. Nimikappale on vuodelta 1982 ja kääntöpuolen kappaleet vuodelta 1983. Kappaleet ovat konemusiikkimaisia ja diskomusiikin rytmillisiä elementtejä sisältäviä. == Lähteet == * The Stranglersin 12" vinyylisingle Paradise (Epic TA 3387) Luokka:Brittiläiset rockkappaleet Luokka:Vuoden 1983 kappaleet
James P. McGranery

James Patrick McGranery (8. heinäkuuta 1895 Philadelphia, Pennsylvania – 23. joulukuuta 1962 Palm Beach, Florida) oli yhdysvaltalainen lakimies ja poliitikko, joka toimi 1952–1953 Yhdysvaltain oikeusministerinä. McGranery syntyi 1895 Philadelphiassa. Hän osallistui ensimmäiseen maailmansotaan tarkkailulentäjänä, valmistui 1928 Templen yliopiston oikeustieteellisestä ja sai samana vuonna luvan toimia lakimiehenä Pennsylvaniassa. McGranery liittyi pian myös demokraattien toimintaan Philadelphian alueella. McGranery valittiin 1936 edustajainhuoneeseen, jossa hän istui lokakuulle 1943, jolloin hänestä tuli oikeusministerin apulainen. McGraneryn vastuulla olivat FBI:n, Citizenship and Immigration Servicesin ja Federal Bureau of Prisonsin valvonta. J. Howard McGrath erosi huhtikuussa 1952 oikeusministerin paikalta, ja presidentti Harry S. Truman nimesi McGraneryn uudeksi oikeusministeriksi. Hän pysyi tehtävässä vuoteen 1953, jolloin presidentiksi nousi Dwight D. Eisenhower. McGranery kuoli joulukuussa 1962 ollessaan lomalla Floridassa. == Lähteet == == Aiheesta muualla == Luokka:Yhdysvaltain oikeusministerit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1895 syntyneet Luokka:Vuonna 1962 kuolleet
Repolainen

Repolainen voi tarkoittaa seuraavia asioita: *ketun lempinimi *Mikko Repolainen, Disneyn sarjakuvahahmo *Repolainen, Veikkauksen raha- automaattipeli.
Hukka

Hukka voi tarkoittaa seuraavia: * hukka, menetys (esim. nestehukka, verenhukka), tappio, tuho tms. * hukka, suden (Canis lupus) kansanomainen, lähinnä eufemistinen nimitys * Pikku Hukka, sarjakuvahahmo, Sepe Suden poika * Liikuntakeskus Hukka, liikuntakeskus Oulun Heinäpäässä * Hukka, sukunimenä: ** Alpo Hukka (1916–2016), suomalainen rovasti ja lähetysjohtaja ** Antti Hukka (s. 1987), suomalainen jalkapalloilija ** Minttu Hukka (s. 1995), suomalainen keskimatkojen juoksija ** Raimo Hukka (s. 1948), suomalainen jalkapalloilija ** Virpi Hukka (s. 1991), suomalainen pesäpalloilija
Michelle Jenneke

Michelle Jenneke (s. 23. kesäkuuta 1993) on australialainen yleisurheilija, joka kilpailee 100 metrin aitajuoksussa. Jenneke saavutti hopeaa nuorten olympialaisissa 2010 ennätysajallaan 13,46. Vuonna 2012 Jenneke sijoittui viidenneksi alle 20-vuotiaiden MM-kilpailuissa. Ennen kilpailujen alkueräjuoksuaan Jenneke tanssahteli alkulämmittelyssä, ja siitä lisätty video YouTube-palveluun on kerännyt kymmeniä miljoonia katsojia. Jenneke sijoittui viidenneksi Glasgow'n Kansainyhteisön kisoissa 2014. Hän saavutti pronssia Gwangjun universideissa 2015. Hän karsiutui välierissä Pekingin MM- kilpailuissa 2015 sekä alkuerissä Portlandin MM-hallikilpailuissa, Rio de Janeiron olympialaisissa 2016 ja Lontoon MM-kilpailuissa 2017. Birminghamin MM-hallikilpailuissa 2018 hän eteni välieriin. Gold Coastin Kansainyhteisön kisoissa 2018 hän sijoittui neljänneksi. Dohan MM-kilpailuissa 2019 hän karsiutui välierissä. Jenneke karsiutui 100 metrin aitajuoksun välierissä Eugenen MM-kilpailuissa 2022 ennätyksellään 12,66. Saman vuoden Birminghamin Kansainyhteisön kisoissa 2022 hän oli viides. Hän karsiutui pika-aitojen välierissä Budapestin MM-kilpailuissa 2023 ja Glasgow'n sisäratojen MM- kilpailuissa 2024. == Lähteet == Luokka:Australialaiset pika-aitajuoksijat Luokka:Vuonna 1993 syntyneet Luokka:Elävät henkilöt
Waterville (Kerryn kreivikunta)

Waterville () on kylä Kerryn kreivikunnassa, Irlannissa. Se sijaitsee kuuluisan Kerryn matkailutien varrella kapealla kannaksella Atlantin ja Lough Curranen välissä. Watervillessä on tunnettu golfrata Waterville Golf Links, joka avattiin 9-reikäisenä jo noin 1889. Rataa muokattiin 1960-luvulla, ja uuden radan suunnittelivat Masters-voittaja Claude Harmon ja rata-arkkitehti Eddie Hackett. Kylässä järjestetään myös Charlie Chaplinin kunniaksi perustettua Charlie Chaplinin komediaelokuvafestivaalia. Chaplin vieraili usein kylässä, ja rannassa on myös hänen patsaansa. == Lähteet == == Aiheesta muualla == *Watervillen kotisivut Luokka:Irlannin kylät
Waterville

Waterville voi viitata ainakin seuraaviin paikkoihin: ;Irlannissa * Waterville, kylä Kerryn kreivikunnassa * Waterville, Dublinin kaupunginosa ;Kanadassa *Waterville, kaupunki Quebecissä *Waterville, kylä Nova Scotiassa ;Yhdysvalloissa * Waterville, kaupunki Iowassa * Waterville, kaupunki Kansasissa * Waterville, kaupunki Mainessa * Waterville, kaupunki Minnesotassa * Waterville, kylä New Yorkissa * Waterville, kylä Ohiossa * Waterville, kylä Pennsylvaniassa * Waterville, kunta Vermontissa * Waterville, kunta Washington * Waterville, kylä Wisconsinissa * Waterville, Waterburyn kaupunginosa * Waterville USA, vesihuvipuisto
Kevin Rääbis

Kevin Rääbis (s. 2. tammikuuta 1994) on virolainen jalkapalloilija, pelipaikaltaan hyökkääjä. Hänen seuransa on JK Tammeka II. Rääbis tuli kaudella 2011 Meistriliigassa viidessä ottelussa vaihdosta kentälle, mutta seuraavana vuonna hänet nimitettiin seuran Esiliigassa pelaavaan kakkosjoukkueeseen. == Lähteet == * Rääbisin profiili soccerway.com -sivustolla * Rääbis transfermarkt.com -sivustolla Luokka:Virolaiset jalkapalloilijat Luokka:Vuonna 1994 syntyneet Luokka:Elävät henkilöt
Paint-taide

Paint-taide on taiteen muoto, jossa kuvia ja sarjakuvia tehdään Microsoftin Paint-ohjelmalla tai muulla hyvin yksinkertaisella piirustusohjelmalla. Nimensä paint-taide on saanut Microsoftin Paint-ohjelmasta. Teosten aiheina on netti-ilmiöitä, eli meemejä, kuten trollface-muunnelmat, Spurdospärde, Pedobear ja ES-energiajuoma. Paint-sarjakuvien aiheet pyörivät myös uutisten kuumien aiheiden, kuten maahanmuuttokeskustelun äärellä. Piirrosjälki on usein tarkoituksellisen karkeaa ja sarjakuvien teksteissä on kirjoitusvirheitä. Jyväskylän kirjastossa oli Paint-taiteen näyttely vuonna 2012. == Lähteet == == Aiheesta muualla == * Paint-foorumi * Paint mappula Luokka:Tietokonegrafiikka Luokka:Internet-ilmiöt Luokka:Internet-huumori
Teollisuuskylä

Teollisuuskylä voi erisnimenä tarkoittaa seuraavia paikkoja: * Teollisuuskylä, alue Lieksassa * Teollisuuskylä, alue Pieksämäellä * Teollisuuskylä, alue Pudasjärvellä * Teollisuuskylä, alue Rovaniemellä
Sarsat

thumb|Koirassarsan tarttumaelin Sarsat (Phallostethidae), aiemmalta nimeltä kurkkusiitinkalat, on hopeakylkikaloihin kuuluva kaakkoisaasialainen kalaheimo. ==Lajit ja anatomia== Sarsojen heimoon kuuluu neljä sukua ja lähteestä riippuen 18-21 lajia. Lajeja ovat muun muassa sarsa (Gulaphallus eximius) ja lasisarsa (G. mirabilis). Sarsat ovat hyvin pienikokoisia kaloja, suurimmillaankin vain noin 4 cm:n pituisia. Pienin laji Phenacostethus smithi jää noin 1,5 cm pitkäksi. Sarsat ovat pitkulaisia ja solakoita kaloja, ja niiden ruumis on läpikuultava. Etumainen selkäevä koostuu muutamasta piikistä tai puuttuu kokonaan, pyrstöevä on haarautunut ja peräevä pitkä. Vatsaevät puuttuvat naarailta. Sarsakoirailla on kurkussaan lihaksikas tarttumaelin priapium, jolla se tarttuu naaraaseen parittelun aikana. Monista muista kaloista poiketen sarsoilla on sisäinen hedelmöitys. ==Levinneisyys ja elintavat== Sarsalajeja tavataan makeista ja murtovesistä Kaakkois-Aasiasta. Niiden levinneisyysalue ulottuu Malakan niemimaalta Borneolle, Sumatralle, Sulawesille ja Filippiineille. Sarsat ovat enimmäkseen makeiden ja murtovesien parvikaloja, jotka etsivät ravintonsa pinnan tuntumasta. On myös merilajeja. Naaras kutee munia, jotka tarttuvat kasvillisuuteen. ==Lähteet== Luokka:Hopeakylkikalat
Gerta Lehmann

Gerta Lehmann (s. 21. heinäkuuta 1979 Cagnes-sur-Mer, Ranska) on kreikkalainen kouluratsastaja. Hänen seuransa on Attic Equestrian Club. Lehmann osallistui Ateenan olympialaisissa 2004 henkilökohtaiseen kilpailuun, jossa hän oli 51. eli viimeinen. == Lähteet == * Lehmannin profiili sports-reference.com -sivustolla === Viitteet === Luokka:Kreikkalaiset kouluratsastajat Luokka:Vuonna 1979 syntyneet Luokka:Elävät henkilöt
Saad El-Din El-Shorbagui

Saad El-Din El-Shorbagui (; 21. heinäkuuta 1920 – 9. lokakuuta 1992) oli egyptiläinen ampuja. Hän osallistui Helsingin olympialaisissa 1952 300 metrin vapaakiväärin moniasentokilpailuun, jossa hän sijoittui 30:ksi. == Lähteet == * El-Shorbaguin profiili sports-reference.com -sivustolla === Viitteet === Luokka:Egyptiläiset ampujat Luokka:Vuonna 1920 syntyneet Luokka:Vuonna 1992 kuolleet
Saksan perustuslakituomioistuin

200px|right Saksan perustuslakituomioistuin (saks. Bundesverfassungsgericht, lyh. BVerfG) on Saksan liittotasavallan perustuslakituomioistuin ja de facto korkein oikeusaste. Saksan perustuslakituomioistuin perustettiin 1951 ja se toimii Karlsruhessa. Perustuslakituomioistuin toimii vain aloitteiden pohjalta. Jokaisella Saksan kansalaisella on oikeus hakea muutosta valtiovallan tekemään päätökseen jos kokee valtiovallan loukanneen hänen perusoikeuksiaan. Se voi myös aloittaa tutkinnan, mikäli tietyt elimet kuten liittohallitus, osavaltioiden hallitukset, vähintään kolmannes liittopäiväedustajista tai alemmat tuomioistuimet sitä pyytävät. Perustuslakituomioistuin tarkastaa, ovatko liittovaltion ja osavaltioiden säätämät lait sopusoinnussa Saksan perustuslain kanssa. Jos perustuslakituomioistuin katsoo jonkin lain olevan ristiriidassa Saksan perustuslain kanssa, ei kyseistä lakia enää saa soveltaa. Ainoastaan perustuslakituomioistuin voi katsoa jonkin puolueen perustuslainvastaiseksi ja määrätä siten sen lakkautettavaksi. Saksan Helsingin suurlähetystö: Perustuslakituomioistuin Saksan perustuslakituomioistuin koostuu kahdesta senaatista (saks. Senat) joissa kummassakin on kahdeksan tuomaria. Tuomarit saavat palvella yhden kaksitoistavuotisen kauden, mutta eläköidyttävä viimeistään 68-vuotiaana (vaikka kautta olisi yhä jäljellä). Tuomareista puolet valitsee Saksan liittopäivät (Bundestag) ja puolet Saksan liittoneuvosto (Bundesrat). ==Lähteet== ==Aiheesta muualla== *Saksan perustuslakituomioistuimen sivut (saksaksi ja englanniksi) Luokka:Saksan laki Luokka:Korkeimmat oikeudet Luokka:Karlsruhe
Muinaisvene

Muinaisvene tarkoittaa arkeologista venelöytöä. Se voi olla veneen tai ruuhen uponnut tai hylätty hylky, suolöytö tai esimerkiksi venehautaus. Suomen lainsäädäntö määrittää muinaisjäännöksiksi kaikki laivan- ja veneenhylyt, joilla on ikää vähintään sata vuotta. Termi käsittää siis kovin eri-ikäisiä veneitä. Muinaisveneeksi kutsutaan puhekielessä joskus myös muinaisveneen jäljitelmää. == Muinaiset ruuhet == Kivikaudella valmistettiin ruuhia kovertamalla puunrungosta palkomainen "kanootti". Tällaisia koverrettuja ruuhia on löydetty jokien ja järvien lietteistä. Vanhin ja kuuluisa löydetty koverrettu ruuhi on Pessenin ruuhi. Hyvin vanhoja ovat myös Noyen-sur-Seinen ruuhet Ranskasta. Afrikasta on löydetty sikäläinen vanha Dufunan ruuhi. Stralsundin ruuhet löytyivät poikkeuksellisesti merenrannan läheisyydestä. Monissa Keski-Euroopan järvistä on löydetty ruuhia. Eräs tällainen on Seekirchin ruuhi. ==Lähteet== == Aiheesta muualla == * Archeo News: Up the fjord without a paddle * Earliest British depiction of a boat discovered * Bronze Age boat replica fails to float * Neanderthals were ancient mariners * 3,000-year-old logboat goes on show * 7,500-year-old fishing village found in Russia * Seafaring in the Aegean: new dates * Underwater archaeology: The elusive Minoan wrecks Luokka:Suomen muinaisjäännökset
Sullemana Sadik

Sullemana Sadik (s. 21. heinäkuuta 1960) on ghanalainen entinen nyrkkeilijä. Hän kilpaili Los Angelesin olympialaisissa 1984 alle 71-kiloisten sarjassa, jossa hän hävisi toisen kierroksen ottelunsa. == Lähteet == * Sadikin profiili sports-reference.com -sivustolla Luokka:Ghanalaiset nyrkkeilijät Luokka:Vuonna 1960 syntyneet Luokka:Elävät henkilöt
Peruke

Peruke on siimaan kiinnitettävä, yleensä siimaa kestävämmästä aineesta kuten teräslangasta valmistettu taipuisa osa, jolla viehe kiinnitetään siimaan. Perukkeen tarkoitus on suojata siimaa saaliskalan purennalta ja täten estää sekä saaliin että vieheen menetys. Viehe kiinnitetään perukkeen toiseen päähän yleensä leikarilla ja perukkeen toinen pää sidotaan siimaan erityisellä solmulla. Perukkeen käyttö voi haitata hiukan vieheen uintiliikettä. Luokka:Kalastusvälineet
Letto (täsmennyssivu)

Letto voi tarkoittaa muun muassa seuraavia: ==Yleisnimenä== * letto, ravinteinen avosuo ==Paikannimenä== * Letto, saari Kalajoella * Letto, saari Kustavissa * Letto, saari Naantalissa * Letto, alue Oulussa * Letto, saari Raahessa * Letto, saari Taivassalossa * Letto, saari Uudessakaupungissa == Sukunimenä == * Pia Letto-Vanamo (s. 1954), suomalainen oikeustieteilijä ==Muita== * Letto, Ouluun sijoitettu väylänhoitoalus.
Sühbaatar

Sühbaatar saattaa tarkoittaa: *Damdiny Sühbaatar, mongolialainen vapaustaistelija *Sühbaatar, Mongolian provinssi *Sühbaatar, Mongolian sum *Sühbaatar, Mongolian kaupunki
Tapaamme Miamissa

Tapaamme Miamissa () on Richard Salen ohjaama ja käsikirjoittama yhdysvaltalainen Technicolor-menetelmällä kuvattu musikaalikomediaelokuva, joka sai ensi-iltansa vuonna 1951. Musikaalikomedian pääosissa ovat Betty Grable, Macdonald Carey ja Rory Calhoun. Sivuosissa ovat muun muassa Eddie Albert ja Fred Clark. Elokuva kertoo aviossa olevista Delilahista ja Jeffistä (Grable ja Carey), jotka yhdessä menestyvät paremmin Broadwaylla tiiminä kuin aviomiehenä- ja vaimona. Tapaamme Miamissa perustuu Scott Darlingin ja Erna Lazaruksen tarinaan, josta Sale ja Mary Loos laativat käsikirjoituksen. 20th Century Fox tuotti elokuvan. Tapaamme Miamissa sai kotimaan ensi-iltansa New Yorkissa 15. elokuuta vuonna 1951 ja Los Angelesissa 21. elokuuta. Suomen ensi-iltansa musikaalikomedia sai 30. toukokuuta vuonna 1952. Tapaamme Miamissa oli menestys lippuluukuilla ilmestymisensä aikaan; elokuva tuotti 2,6 miljoonaa dollaria Yhdysvalloissa. Tapaamme Miamissa on uudelleenfilmatisointi komediaelokuvasta Naimisiin rouvansa kanssa (He Married His Wife, 1940). == Näyttelijät == == Soundtrack == * ”Meet Me After the Show” * ”Betting On A Man” * ”Oh, Me! Oh, Mi-ami” * ”It's A Hot Night In Alaska” * ”(Ev'ry Day Is Like) A Day In Maytime” * ”No Talent Joe” * ”I Feel Like Dancing” * ”Night Music” == Lähteet == == Aiheesta muualla == * * * Luokka:Vuoden 1951 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset elokuvamusikaalit Luokka:Richard Salen ohjaamat elokuvat Luokka:Yhdysvaltalaiset uudelleenfilmatisoinnit
Keltainen Pörssi

Keltainen Pörssi oli suomalainen luokiteltuja pikkuilmoituksia maksutta julkaiseva verkkosivusto, aiemmin myös sanomalehtipaperille painettu tabloid- kokoinen lehti.Jauhiainen, Ilkka: Nettibrandi syntyy palvelusta, Markkinointi & Mainonta 11.6.2001. Viitattu 26.9.2104. 80 prosentin markkinaosuudellaan se oli vuonna 2012 Suomen suurin ilmoita ilmaiseksi -lehti. Palvelussa oli myös maksullisia toimintoja, kuten ilmoitus verkkosivujen etusivulle. Keltainen Pörssi -lehti alkoi ilmestyä 1986. Vuonna 2012 painettu lehti lakkautettiin ja toiminta keskittyi pelkästään verkkoon. Myös Keltaisen Pörssin verkkosivusto lopetettiin 30. kesäkuuta 2016. ==Lähteet== Luokka:Suomalaiset verkkolehdet
Jan Procházka

Jan Procházka (s. 11. syyskuuta 1984 Praha) on tšekkiläinen suunnistuksen maailmanmestari. Hän edustaa seuratasolla suomalaista Kalevan Rastia. Procházka oli ankkurina Tšekin viestijoukkueessa vuoden 2012 maailmanmestaruuskilpailuissa joukkueen yllättäen voittaessa ensimmäistä kertaa maan historiassa miesten viestin maailmanmestaruuden. Vuonna 2014 hän saavutti viestissä EM-hopeaa. Henkilökohtaisilla matkoilla hän on sijoittunut MM-kilpailuissa parhaimmillaan sprintissä seitsemänneksi vuonna 2008, kahdeksanneksi vuosina 2011 ja 2014 ja kymmenenneksi vuonna 2013 sekä keskimatkalla kymmenenneksi vuosina 2012, 2014 ja 2015. EM-kilpailuissa 2014 hän sijoittui keskimatkalla neljänneksi. == Lähteet == * Jan Procházkan profiili World of O Runners-sivustolla * Procházkan omat kotisivut Luokka:Tšekkiläiset suunnistajat Luokka:Vuonna 1984 syntyneet Luokka:Elävät henkilöt
Boris Durov

Boris Valentinovitš Durov (, 12. maaliskuuta 1937 Slovjansk, Neuvostoliitto (nyk. Ukraina) – 5. huhtikuuta 2007 Moskova, Venäjä) oli neuvostoliittolainen elokuvaohjaaja ja käsikirjoittaja. Valmistuttuaan vuonna 1955 Kazanin sotilaskoulusta Durov jatkoi opiskeluaan Riiassa ilmailuinsinööriksi. Kyseiset opinnot valmistuivat vuonna 1960, mutta Durov vaihtoi pian ammattia ja opiskeli VGIK:ssä elokuva-alaa saaden opintonsa päätökseen vuonna 1967. Durovin tunnetuin ohjaustyö on vuonna 1979 valmistunut Huumekaapparit (Piraty XX veka), neuvostoliittolaisittain harvinaisempi toimintaseikkailu, joka keräsi noin 100 miljoonaa katsojaa. Katsojamäärällä mitaten se oli Neuvostoliiton kaikkien aikojen suosituin elokuva. == Lähteet == Luokka:Neuvostoliittolaiset elokuvaohjaajat Luokka:Vuonna 1937 syntyneet Luokka:Vuonna 2007 kuolleet
RoboCop (vuoden 2014 elokuva)

RoboCop on vuonna 2014 ensi-iltansa saanut toimintaelokuva, joka on uusintaversio samannimisestä elokuvasta vuodelta 1987. Elokuvan on ohjannut Eliittijoukot-elokuvistaan tunnettu ohjaaja José Padilha, ja käsikirjoittanut Joshua Zetumer, Edward Neumeier, Michael Miner ja Nick Schenk. == Näyttelijät == == Arvioita == Turun Sanomien Henri Waltter Rehnströmin mielestä Verhoevenin alkuperäinen RoboCop (1987) oli niin leimallisesti oman aikansa tuote, että sen tekeminen onnistuneesti uudestaan on ollut iso haaste, jossa Padilha on onnistunut suhteellisen hyvin. Uusintaversion alkupuoli kuluttaa kuitenkin liikaa aikaa päähenkilön sopeutumisvaikeuksille, ja elokuva lähtee kunnolla käyntiin vasta puolenvälin jälkeen. == Lähteet == == Aiheesta muualla == * Luokka:Vuoden 2014 yhdysvaltalaiset elokuvat Luokka:RoboCop-elokuvat Luokka:Dystopiaelokuvat Luokka:Yhdysvaltalaiset toimintatrillerit Luokka:Yhdysvaltalaiset uudelleenfilmatisoinnit Luokka:Columbia Picturesin elokuvat Luokka:IMAX-elokuvat
Idriss Mhirsi

Idriss Mhirsi (s. 21. helmikuuta 1994 Tunis) on tunisialainen jalkapalloilija. Pelipaikaltaan hyökkääjä. Hän edustaa Tunisian pääsarjassa Espérancea. ==Ura== Mhirsi aloitti jalkapalloilun Espérancen junioreissa, josta hän siirtyi edustukseen kaudeksi 2010–2011. Avauskaudellaan hän pelasi kahdeksan sarjaottelua tekemättä maaliakaan. Afrikan Mestarien liigassa sen sijaan hän teki yhden maalin pelaamissaan kahdessa ottelussa.Idriss Mhirsi footballdatabase Viitattu 21.7.2012 Mhirsi oli voittamassa samalla kaudella triplaa Espérancelle vuonna 2011, kun joukkue voitti Tunisian mestaruuden lisäksi Tunisian cup ja Afrikan Mestarien liigan. ==Saavutukset== * Tunisian mestaruus: 2011 * Tunisian cup: 2011 * Afrikan Mestarien liiga: 2011 ==Lähteet== Luokka:Tunisialaiset jalkapalloilijat Luokka:Vuonna 1994 syntyneet Luokka:Elävät henkilöt
Kadun sävelmä

Kadun sävelmä () on vuonna 1940 ensi-iltansa saanut yhdysvaltalainen romanttinen musikaalidraamaelokuva, jonka ohjasi Walter Lang. Elokuvan pääosissa esiintyvät Alice Faye, Betty Grable, Jack Oakie ja John Payne. Kadun sävelmä kertoo vaudevillelaulajasiskoksista Katie ja Lily Blanesta (Faye ja Grable) ja lauluntekijöistä Harry Calhounista ja Francis ”Skeets” Harriganista ensimmäisen maailmansodan kynnyksellä. Kadun sävelmä perustuu Pamela Harrisin kirjoittamaan Life is a Song -tarinaan, josta Robert Ellis ja Helen Logan laativat käsikirjoituksen. 20th Century Fox -studio tuotti elokuvan. Kadun sävelmä sai kotimaan ensi-iltansa 22. marraskuuta 1940 New Yorkissa; maanlaajuinen ensi-ilta oli 29. marraskuuta 1940. Suomen ensi-illan elokuva sai 10. toukokuuta 1942. Kadun sävelmä oli vuoden 1940 menestyneimpiä elokuvia ja 20th Century Foxin kolmanneksi menestynein. Alfred Newman voitti toisen Oscar-palkintonsa parhaasta musiikista vuonna 1941. == Rooleissa == == Muuta == Tyrone Power ja Don Ameche olivat ehdolla elokuvan miespääosiin, mutta aikatauluristiriitojen takia roolit menivät Paynelle ja Oakielle. Alice Fayesta ja Betty Grablesta tuli elinikäiset ystävät elokuvan kuvauksien aikana. == Lähteet == == Aiheesta muualla == * Luokka:Vuoden 1940 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset draamaelokuvat Luokka:Walter Langin ohjaamat elokuvat Luokka:Yhdysvaltalaiset mustavalkoelokuvat
Baran kunta

Bara oli Etelä-Ruotsissa sijainnut kunta, joka kuului Malmöhusin lääniin Skånen maakunnassa. Nykyään alue kuuluu Svedalan kuntaan ja Skånen lääniin. Baran lakkauttamisen jälkeen Ruotsissa ei ole tehty lainkaan kuntaliitoksia. Baran kunnan keskustaajama oli myös nimeltään Bara. ==Kuntajaon kehitys== Vuoden 1862 kuntauudistuksessa Baran kihlakunnassa sijainneista pitäjistä muodostettiin maalaiskunnat. Vuoden 1952 kuntauudistuksessa muodostettiin Baran maalaiskunta yhdistämällä Bara, Bjärshög, Hyby ja Skabersjö. Svedalan kuntablokin kuntaliitokset toteutettiin vaiheittain vuosina 1967–1977. Bara oli viimeinen Ruotsin kuntauudistuksissa lakkautettu kunta, kun se vuonna 1977 liitettiin Svedalan kuntaan. Koska Bara oli olemassa niin pitkään, se ehti olla joitakin vuosia samanlainen kunta kuin Ruotsin nykyisetkin kunnat. Yhtenäiseen kuntamuotoon oli nimittäin siirrytty jo vuonna 1971, jolloin kaikkiin kuntiin sovellettiin uutta yhtenäistä lainsäädäntöä. Syy viivyttelyyn oli siinä, että vuoteen 1973 harkittiin joko Baran tai sekä Baran että Svedalan liittämistä Malmön kuntaan. Kun liitosta Malmön kanssa ei tehty, Bara liitettiin Svedalaan, jotta kunnalla olisi suurempi väestöpohja. ==Vaakuna== Vaakunaselitys: Punaisessa kentässä kultainen leijona, jonka erillään vartalosta oleva pää kääntynyt vasemmalle sekä kieli, hampaat ja kynnet siniset. (Ruotsiksi I rött fält ett lejon av guld med huvudet sinistervänt och skilt från bålen samt med tunga, tänder och klor blå.) Edellinen vaakunaselitys viittaa Baran kunnan vaakunan. Baran kihlakunnan käyttämä vaakuna on sama, mutta sen vaakunaselitys on hieman toisenlainen. Vaakuna on valittu Baran kihlakunnalle vuonna 1969. Baran maalaiskunta käytti vaakunaa 1969–1970 ja sen suora seuraaja Baran kunta 1971–1976. Kuntauudistuksen jälkeen vaakunalla ei ole ollut virallista asemaa. Kuntaliitoksen jälkeen Svedalan kunnalle laadittiin uusi vaakuna. Naapurikunta Staffanstorpin vaakuna perustuu Baran vaakunaan, sillä molemmat kunnat kuuluivat Baran kihlakuntaan. ==Kunnanvaltuusto== Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Baran kunnanvaltuustossa vuoden 1973 vaaleissa. Vuodesta 1976 lähtien kaikki luvut ovat nollia, koska Bara liitettiin osaksi Svedalan kuntaa. ==Lähteet== Luokka:Ruotsin entiset kunnat Luokka:Svedalan kunta
Yuki

Yuki voi tarkoittaa seuraavia asioita: * Yūki, Japanin kaupunki Ibarakin prefektuurissa * Yuki, Japanin maaseutukaupunki Hiroshiman prefektuurin Jinsekin piirikunnassa * Yuki, Japanin maaseutukaupunki Hiroshiman prefektuurin Saekin piirikunnassa * Yuki, Japanin maaseutukaupunki Tokushiman prefektuurissa == Etunimenä == * Yūki Abe (s. 1981), japanilainen jalkapalloilija * Yūki Nagasato (s. 1987), japanilainen jalkapalloilija * Yuki Ogura (1895–2000), japanilainen taiteilija * Yuki Kajiura (s. 1965), japanilainen tuottaja ja säveltäjä == Muut == * Jaden Yuki, kuvitteellinen hahmo manga- ja anime-sarjassa Yu-Gi-Oh! GX * Yuki-onna, lumenhenki japanilaisessa mytologiassa
Ari Härkänen

Ari Pekka Härkänen (s. 31. maaliskuuta 1972) on suomalainen painija. Hän saavutti urallaan yhden EM-pronssin kreikkalais-roomalaisessa painissa. Seuratasolla hän edusti Ylä-Tikkurilan Kipinää, jonka valmennuspäällikkönä hän on toiminut aktiiviuransa jälkeenhttp://www.y-tk.fi/toimijat- yhteystiedot/valmentajat/ari-harkanen/. Härkänen edusti Suomea neljä kertaa MM-kilpailuissa ja kahdeksan kertaa EM-kilpailuissa. Vuonna 1994 hän sijoittui 62 kilon sarjassa EM-kilpailuissa neljänneksi sekä seuraavana vuonna samassa sarjassa EM-kilpailuissa 10:nneksi ja MM-kilpailuissa 31:nneksi. Vuonna 1996 hän sijoittui EM-kilpailuissa 21:nneksi. Vuonna 1997 hän oli EM-kilpailujen 63 kilon sarjassa yhdeksäs ja MM-kilpailujen 69-kiloisissa neljästoista. Seuraavina vuosina hän paini edelleen 69 kilon sarjassa ja sijoittui vuoden 1998 MM-kilpailuissa 12:nneksi, vuoden 1999 EM-kilpailuissa seitsemänneksi ja MM-kilpailuissa 29:nneksi sekä vuoden 2000 EM-kilpailuissa 11:nneksi. Härkänen palasi arvokisaedustajaksi vuonna 2004 ja saavutti Haaparannalla 66 kilon sarjassa EM-pronssia. Hän hävisi välierässä jatkoajalla Ukrainan Armen Vardanjanille pistein 2–5 mutta voitti pronssiottelussa ranskalaisen Michael Beyerin pistein 7–0.http://www.mtv3.fi/urheilu/muutlajit/uutiset.shtml/2004/04/212979/ari- harkanen-paini-em-pronssia Vuoden 2005 EM-kilpailut jäivät Härkäsen viimeisiksi arvokisoiksi ja siellä hän sijoittui yhdeksänneksi. Härkänen voitti Pohjoismaiden-mestaruuden vuosina 1993 (62 kg) ja 1998 (69 kg). Suomen- mestaruuden hän voitti yhdeksän kertaa kreikkalais-roomalaisessa painissa (1988, 1990, 1991, 1993, 1994, 1995, 1997, 1999, 2000) sekä kerran vapaapainissa (1987). Vuonna 2016 Härkänen valittiin Norjan kreikkalais- roomalaisen painimaajoukkueen päävalmentajaksi. == Lähteet == * Härkänen FILA:n tietokannassa * Härkänen Suomen Painiliiton sivuilla === Viitteet === Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Suomalaiset painivalmentajat Luokka:Vuonna 1972 syntyneet Luokka:Elävät henkilöt
Tanssiva Venus

Tanssiva Venus (; myös ) on George Seatonin ohjaama ja käsikirjoittama yhdysvaltalainen Technicolor-musikaalikomedia vuodelta 1945, jonka pääosissa ovat Betty Grable ja Dick Haymes. 20th Century Fox -studio tuotti elokuvan. ==Rooleissa== ==Tausta== Tanssiva Venus perustuu Kenyon Nicholsonin kirjoittamaan The Barker -Broadway-näytelmään, josta Seaton laati käsikirjoituksen. Tanssiva Venus on uudelleenfilmatisointi kahdesta elokuvasta, jotka perustuvat The Barker-näytelmään: Valloittaja (The Barker, 1928), jonka pääosassa on Betty Compson ja Hoop-La, jonka pääosassa on Clara Bow. Grable näyttelee roolin, jonka aiemmin ovat tulkinneet Dorothy Mackaill (Valloittaja) ja Clara Bow (Hoop-La). ==Vastaanotto== Tanssiva Venus sai kotimaan ensi-iltansa 2. toukokuuta vuonna 1945 New Yorkissa. Suomessa elokuva sai ensi-iltansa 25. joulukuuta vuonna 1946. Tanssiva Venus oli vuoden 1945 kaupallisesti menestyneimpiä elokuvia ja 20th Century Foxin kolmanneksi menestynein. Grablen toinen vuoden 1945 elokuva, Dolly-sisarukset, oli vuoden 1945 yksi suurimmista kassamagneeteista. ==Lähteet== ==Aiheesta muualla== * * * * Tanssiva Venus TCM Movie Databasessa Luokka:Vuoden 1945 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset komediaelokuvat Luokka:George Seatonin ohjaamat elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset uudelleenfilmatisoinnit
Kalma (lehti)

Kalma on Semicinhttp://www.perunamaa.net/sarjakuvarock/dc/kalma1991.html Archive.is 1990-1992~karielk/kalma.htm Archive.org julkaisema kauhusarjakuvalehti. Alkuun osittain mustavalkoinen Kalma sisälsi neljässä ensimmäisessä numerossaan Eclipse, Epic, Kitchen Sink, Taboo ja Quality -kustantamoiden tarinoita. Numerosta 2/1991 värilliseksi ja 100-116 sivuiseksi muuttuneen lehden sisältö vaihtui DC Comicsin Hellblazer, Rämeen olento, Sandman, Shade ja Tuhopartio sarjoihin. ==Lähteet== ==Aiheesta muualla== *Kari Elkelä: Kalma *http://www.perunamaa.net/sarjakuvarock/dc/kalma.html Luokka:Ilmestymästä lakanneet suomalaiset sarjakuvalehdet Luokka:Kauhusarjakuvat
Nigerian koripallomaajoukkue

Nigerian koripallomaajoukkue edustaa Nigeriaa koripallon miesten maajoukkuekilpailuissa. Sitä hallinnoi Nigerian koripalloliitto. == Historia == Nigeria osallistui ensimmäistä kertaa Afrikan-mestaruuskilpailuiden lopputurnaukseen vuonna 1972. Ensimmäisen arvokisamitalinsa maa voitti vuonna 1995, jolloin maa sijoittui Afrikan-mestaruuskilpailuissa pronssille. Hopeaa Nigeria saavutti ensimmäistä kertaa vuoden 1997 kilpailuista. Ensimmäisen Afrikan-mestaruutensa maa voitti vuonna 2015. Nigeria selviytyi MM- kilpailuihin vuonna 1998, jolloin se pelasi lopulta sijoituspelejä. Myös vuonna 2006 Nigeria eteni MM-kilpailuihin, mutta pelasi tällöinkin lopulta sijoituspelejä. Vuoden 2011 Afrikan-mestaruuskilpailuissa maa sijoittui pronssille ja pääsi täten olympiakarsintoihin. Karsinnoissa maa voitti ratkaisevassa ottelussa Dominikaanisen tasavallan ja eteni ensimmäistä kertaa historiassaan olympiakisoihin. Myös vuonna 2016 Nigeria oli mukana olympiakisoissa. == Lähteet == Luokka:Nigerian koripallo Luokka:Koripallomaajoukkueet
Itänenän tunnusmajakka

Itänenän tunnusmajakka (myös Itänenän pooki tai Itänenän rautapooki) oli Hailuodon etelärannalla Itänenän niemessä lähellä Sunikarin kalasatamaa sijainnut tunnusmajakka, ja se oli eräs Hailuodon tunnetuimmista maamerkeistä. Teräsristikkorakenteisen tunnusmajakan korkeus oli noin 30 metriä, ja sen huippumerkkinä oli kaksi umpinaista suorakaiteenmuotoista taulua. Rakenteellisesti tunnusmajakka muistutti Raahen pohjoispuolella sijaitsevaa Tauvon majakkaa sillä erotuksella, että Itänenän tunnusmajakassa ei ollut lainkaan valolaitetta. Merenkululle tarpeettomaksi käynyt tunnusmajakka kaadettiin 11. lokakuuta 2007 Merenkulkulaitoksen päätöksellä. Ristikkorakenteinen masto oli päässyt huonoon kuntoon, eikä sillä ollut rakennushistoriallista merkitystä. == Lähteet == Luokka:Suomen tunnusmajakat Luokka:Perämeri Luokka:Hailuodon liikenne Luokka:Hailuodon rakennukset ja rakennelmat
The Farmer Takes a Wife

The Farmer Takes a Wife on vuonna 1953 ilmestynyt yhdysvaltalainen Technicolor-menetelmällä kuvattu romanttinen musikaalikomediaelokuva, jonka ohjasi Henry Levin. Elokuvan pääosissa ovat Betty Grable, Dale Robertson ja Thelma Ritter. The Farmer Takes a Wife perustuu Walter D. Edmondsin kirjoittamaan Rome Haul (1929) -romaaniin, josta Frank B. Elser ja Marc Connelly laativat näytelmäversion. Näytelmän pohjalta Walter Bullock, Sally Benson ja Joseph Fields kirjoittivat käsikirjoituksen. 20th Century Fox -studio tuotti elokuvan. The Farmer Takes a Wife sai kotimaan ensi-iltansa 12. kesäkuuta vuonna 1953 New Yorkissa ja 24. heinäkuuta 1953 Los Angelesissa. Elokuva ei ollut menestys ilmestyessään; elokuva tuotti 1,2 miljoonaa dollaria Yhdysvalloissa 1,8 miljoonan dollarin budjetista. The Farmer Takes a Wife -näytelmä avattiin Broadwaylla, New Yorkissa 30. lokakuuta vuonna 1934 ja suljettiin tammikuussa 1935 104 näytöksen jälkeen. Ensi-illan näyttelijäkaartissa olivat Henry Fonda, Margaret Hamilton ja Francis Pierlot. Näytelmän pohjalta tehtiin samanniminen elokuva vuonna 1935, jonka pääosissa ovat Janet Gaynor ja Henry Fonda. == Rooleissa == == Lähteet == == Aiheesta muualla == * Luokka:Vuoden 1953 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset romanttiset komediat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset uudelleenfilmatisoinnit Luokka:20th Century Foxin elokuvat
Daniel Štumpf

Daniel Štumpf (s. 18. heinäkuuta 1991 Nitra, Tšekkoslovakia) on slovakialainen jääkiekkoilija, joka pelaa Tšekin Extraligan HC Zlínissä. Hän on pelipaikaltaan keskushyökkääjä, mutta osaa pelata myös laidassa. Štumpf laukoo oikealta. ==Ura== Štumpf oli HK Nitran A-nuorten paras pistemies ja maalintekinä kaudella 2009–2010 tehoilla 38+26=64. Hän sijoittui Slovakian A-nuorten maalipörssissä neljänneksi ja jakoi pistepörssin yhdeksännen sijan Patrik Szabón kanssa. Kaudella 2010–2011 Štumpf debytoi Extraligassa ja pelasi yhteensä 39 runkosarjaottelua Slovakian alle 20-vuotiaiden maajoukkueen HK Orange 20 -projektissa ja HK Nitrassa yhteensä 39 runkosarjaottelua tehopistein 3+2=5 sekä kaksi playoff-ottelua tehden yhden maalin. Hän vahvisti myös Nitran A-nuoria kevään 2011 pudotuspeleissä, joissa Štumpf oli joukkueen paras pistemies tehoilla 4+3=7. Kaudeksi 2011–2012 Štumpf siirtyi valkovenäläisen MHK Junostin joukkueeseen pelaamaan Venäjän nuorten sarjaa, MHL:ää. Hän oli tehoilla 22+19=43 joukkueen paras maalintekijä ja toiseksi paras pistemies. Štumpf oli myös tehoilla 8+5=13 Junostin paras pistemies ja maalintekijä kevään 2012 karsintasarjassa. Heinäkuussa 2012 hän teki 1+1+1-vuotisen sopimuksen SM-liigajoukkue JYPin kanssa. Štumpf pelasi kauden 2012–2013 kuitenkin kokonaan sen farmijoukkue JYP-Akatemiassa, Mestiksessä. Hän ei lopulta käyttänyt sopimuksessaan ollutta optiota, eikä jatkanut JYPin organisaatiossa kaudella 2013–2014. Elokuussa 2013 Štumpf palasi try-outille HK Nitraan. Hän pelasi siellä kaudella 2013–2014 26 runkosarjaottelua tehopistein 2+5=7, kunnes Štumpf siirtyi loppukaudesta Tšekin toiseksi korkeimmalle sarjatasolle 1. Národní Hokejová Ligan HC Havlíčkův Brodiin. Kaudeksi 2014–2015 hän palasi kotimaahansa ja siirtyi HK 36 Skalican riveihin. Štumpf oli tehoilla 20+16=36 joukkueen paras maalintekijä ja jakoi sisäisen pistepörssin voiton René Školiakin kanssa. Kaudeksi 2015–2016 hän siirtyi kolmivuotisella sopimuksella Tšekin Extraligan HC Zlíniin. ==Tilastot== 2010–2011 HK Orange 20 SloEL 13 1 0 1 0 - - - - - HK Nitra SloEL 26 2 2 4 0 2 1 0 1 0 2011–2012 MHK Junost MHL 54 22 19 43 34 - - - - - 2012–2013 JYP- Akatemia Mestis 40 12 7 19 28 - - - - - 2013–2014 HK Nitra SloEL 26 2 5 7 8 - - - - - HC Havlíčkův Brod Tšekki I 5 0 0 0 2 - - - - - 2014–2015 HK 36 Skalica SloEL 55 20 16 36 12 - - - - - 3 kautta yhteensä SloEL 120 25 23 48 20 2 1 0 1 0 1 kausi yhteensä Mestis 40 12 7 19 28 - - - - - ==Lähteet== * * ===Viitteet=== Luokka:Slovakialaiset jääkiekkoilijat Luokka:Vuonna 1991 syntyneet Luokka:Elävät henkilöt
Québecor Média

Québecor Média (QMI) on Kanadan toiseksi suurin mediayhtiö, jonka toiminta keskittyy ranskankieliseen Quebecin provinssiin. Lokakuussa 2000 perustetun yhtiön kotipaikka on Montreal. Yhtiön taustalla on Pierre Péladeaun vuonna 1950 perustama viestintäyhtiö Québecor inc., joka on edelleen Péladeaun perheen omistuksessa. QMI on Québecor inc:n tytäryhtiö 81,1 prosenttin omistusosuudella. Caisse de dépôt et placement du Québec -eläkerahasto omistaa loput 18,9 prosenttia. Toukokuussa 2018 Québecor ilmoitti ostavansa loputkin yhtiön osakkeista 1,69 miljardilla Kanadan dollarilla.Quebecor strikes deal to buy out Caisse’s stake for $1.69-billion, theglobeandmail.com, viitattu 3.11.2018 QMI (tai sen emoyhtiö Québecor) omistaa useita kanadalaisia tiedoitusvälineitä ja viihdealan yrityksiä sekä kustantaa useita sanomalehtiä. Näitä ovat muun muassa * Agence QMI (uutistoimisto) * TVA Group (lähetystoiminta, lehtikustannus & tv-tuotanto) * Le Journal de Montréal (Pohjois-Amerikan 2. laajalevikkisin ranskankielinen sanomalehti) * Le Journal de Québec * 24 Heures Montreal (ilmaisjakelulehti) * Vidéotron (kaapelitelevisio- ja Internet-palvelujen tuottaja) * Canoe Inc. (internetportaali) * Gestion Studios Bloobuzz S. E. C (videopelien julkaisija) Québecor omisti aiemmin myös suurimman osan Kanadan sanomalehdistä Sun Media -tytäryhtiönsä kautta, mutta myi ne ranskankielisiä lehtiä lukuun ottamatta Postmedia Networkille keväällä 2015.Postmedia Network closes deal to buy 173 Sun Media publications, financialpost.com, viitattu 5.11.2018 ==Lähteet== Luokka:Viestintäyhtiöt Luokka:Lehtitalot Luokka:Kanadalaiset yritykset Luokka:Montreal
Jennifer Rush

Jennifer Rush (synt. Heidi Stern, 28. syyskuuta 1960 Queens, New York) on yhdysvaltalais-saksalainen pop- / rock-laulaja sekä -lauluntekijä. Hänet tunnetaan parhaiten vuoden 1984 menestyskappaleestaan ”The Power of Love”, jota ovat myöhemmin tulkinneet lukuisat artistit, tunnetuimpina Laura Branigan, Air Supply ja Céline Dion. Jennifer Rushin muita kappaleita ovat muun muassa ”I Come Undone”, ”Destiny” ja ”Madonna’s Eyes”. Hän julkaisi ensimmäisen levynsä alkuperäisellä nimellään Heidi Stern vuonna 1979. == Lähteet == * Viralliset kotisivut === Viitteet === Luokka:Poplaulajat Luokka:Yhdysvaltalaiset rocklaulajat Luokka:Yhdysvaltalaiset laulaja- lauluntekijät Luokka:Vuonna 1960 syntyneet Luokka:Elävät henkilöt
George Zuverink

George Zuverink (20. elokuuta 1924 Holland, Michigan – 8. syyskuuta 2014 Tempe, Arizona) oli yhdysvaltalainen baseballpelaaja, oikeakätinen syöttäjä. Hän pelasi ammattilaisena ensimmäisen MLB-ottelunsa 21. huhtikuuta 1951 ja viimeisensä 15. kesäkuuta 1959. Hänen seuroinaan olivat Cleveland Indians (1951–1952), Cincinnati Redlegs (1954), Detroit Tigers (1954–1955) ja Baltimore Orioles (1955–1959).George Zuverink Statistics and History - Baseball-Reference.com == Lähteet == Luokka:Yhdysvaltalaiset baseballpelaajat Luokka:Vuonna 1924 syntyneet Luokka:Vuonna 2014 kuolleet
Albin Stjerncreutz

Ivar Johan Albin Stjerncreutz (8. huhtikuuta 1808 Ii – 3. huhtikuuta 1862 Helsinki) oli luotsihallituksen tarkastaja. Stjerncreutz oli Iin entisen nimismiehen, luutnantti Johan Zacharias Stjerncreutzin ja Brita Katarina Laurinin poika. Hän opiskeli Oulun triviaalikoulussa 30.1.1819–12.1827, ja kirjoitti ylioppilaaksi Turussa 25. helmikuuta 1828. Vuonna 1831 Stjerncreutz liittyi laivastoon ja hän toimi aluksi majamestarina ensimmäisessä meriekipaasissa. Seuraavana vuonna hänet ylennettiin midshipmaniksi, vuonna 1836 luutnantiksi ja edelleen vuonna 1847 kapteeniluutnantiksi. Vuonna 1850 Stjerncreutz nimitettiin luotsimajuriksi ja Suomen luotsi- ja majakkalaitoksen tarkastajaksi, sekä vasta perustetun Pohjanlahden merenkulkupiirin ensimmäiseksi päälliköksi. Toimessaan merenkulkupiirin päällikkönä Stjerncreutz mm. suunnitteli Pohjanlahdelle vuosina 1850–1857 rakennetut seitsemän arkkitehtuuriltaan vaihtelevaa ja omaperäistä tunnusmajakkaa. Vuonna 1854 Stjerncreutz nimitettiin ylitirehtöörin apulaiseksi, ja vuonna 1860 hänet ylennettiin everstiluutnantiksi. Stjerncreutz kuoli Helsingissä 1863. Vuonna 1863 julkaistiin Stjerncreutzin Suomalainen meri-sanakirja. Teos on yksi suomenkielisen merimieskoulutuksen pioneeritöistä. ==Stjerncreutzin suunnittelemia tunnusmajakoita== Nimi Sijainti Rakennettu Muuta Härkmeri Torgrund, Kristiinankaupunki 1858 vinotuettu nelikulmainen puutorni Iso- Kraaseli Raahe 1852 sauvarakenteinen kahdeksankulmainen puutorni Keskiniemi Hailuoto 1857 vinotuettu nelikulmainen puutorni Laitakari Oulu 1851 sauvarakenteinen kahdeksankulmainen puutorni Tasku Raahe 1853 nelikulmainen puutorni ==Lähteet== Luokka:Suomalaiset everstit Luokka:Vuonna 1808 syntyneet Luokka:Vuonna 1862 kuolleet
Johannes Cuvelier

Johannes Cuvelier oli ranskalainen ars subtilioria edustanut säveltäjä. Hän vaikutti vuosien 1372–1387 välisenä aikana ja oli mahdollisesti kotoisin Tournaista. Hän oli lisäksi menestynyt runoilija ja valtiomies. Häneltä valmistui vuonna 1387 kirja Bertrand du Guesclinin elämästä. Häneltä säilyneet musiikkiteokset ovat Codex Chantillyssa. Sävellysten joukossa on Foix-Béarnin Gaston III:n kunniaksi sävelletty balladi "Se Galaas".AllMusic: Johannes Cuvelier == Lähteet == Luokka:Keskiajan säveltäjät Luokka:Syntymävuosi tuntematon Luokka:Kuolinvuosi tuntematon
Garfieldin piirikunta (Kansas)

Garfieldin piirikunta () oli piirikunta Kansasin osavaltion länsiosassa. Piirikunta muodostettiin vuonna 1887, ja se liitettiin Finneyn piirikuntaan vuonna 1893. Piirikunta muodostui nykyisen Finneyn piirikunnan koillisosasta, alueesta joka sijaitsee Grayn piirikunnan pohjoispuolella. Garfieldin piirikunta perustettiin Kansasin osavaltion lailla 23. maaliskuuta 1887, ja se nimettiin kuusi vuotta aiemmin murhatun presidentti James A. Garfieldin mukaan. Lyhyen olemassa olonsa aikana piirikunnan historiaa leimasivat katkerat ja toisinaan jopa väkivaltaiset kiistat kahden kaupungin, Ravannan ja Eminencen välillä: kumpikin kaupunki halusi piirikunnan keskuspaikaksi. Vuonna 1887 asiasta järjestettiin äänestys, ja Bat Masterson saapui kahdenkymmenen apulaisseriffin kanssa Dodge Citystä pitämään väkivaltaisuudet kurissa. Ravanna voitti äänestyksen vain 35 äänellä, ja eminenceläiset väittivät äänestyksen olleen vilpillinen: kummassakaan kaupungissa ei ollut asukkaita neljääsataa enempää, mutta silti ääniä oli annettu tuhansia. Kansasin korkein oikeus määräsi vuonna 1889 keskuspaikaksi Eminencen. Ravannan asukkaat suorittivat vastaiskun ja hankkivat maanmittarit todistamaan, että piirikunnan pinta-ala oli pienempi kuin osavaltion perustuslain vaatimat 432 neliömailia. Vuonna 1892 Kansasin korkein oikeus vahvisti, että Garfieldin piirikunta oli alun perinkin organisoitu laittomasti, ja 18. maaliskuuta 1893 se liitettiin osaksi Finneyn piirikuntaa. Nykyisin sekä Ravanna että Eminence ovat aavekaupunkeja. ==Lähteet== Luokka:Kansasin maantiede Luokka:Finneyn piirikunta
Mustakanahaukka

Mustakanahaukka (Accipiter melanoleucus) on haukkojen heimoon kuuluva lintu. Sitä tavataan Saharan eteläpuolisessa Afrikassa seuraavissa maissa: Angola, Benin, Botswana, Burundi, Etelä-Afrikka, Kamerun, Keski-Afrikan tasavalta, Norsunluurannikko, Päiväntasaajan Guinea, Etiopia, Gabon, Ghana, Guinea, Kenia, Kongo, Kongon demokraattinen tasavalta, Liberia, Malawi, Mosambik, Namibia, Nigeria, Ruanda, Sambia, Senegal, Sierra Leone, Sudan, Swazimaa, Tansania, Togo, Uganda, Zimbabwe sekä lisäksi vaelluslintuna seuraavissa maissa:Gambia, Guinea-Bissau, Lesoto, Mali, Niger, Somalia. Sen kanta on pienenemässä mutta se on edelleen elinvoimainen. Sen esiintymistiheys vaihtelee suuresti, sillä esimerkiksi Keniassa sitä tavataan yksi pari 13 neliökilometrillä, kun taas Etelä-Afrikassa niitä voi olla yksi pari 38–150 neliökilometrillä. Sen elinpiiriä on subtrooppiset ja trooppiset kosteat ja vuoristometsät, subtrooppiset ja trooppiset kuivat pensastoalueet, kosteikot, viljelmät ja kaupunkialueet. Sen ravintoa ovat lähinnä kohtuullisen kokoiset linnut, kuten esikaupunkialueiden kyyhkyset. Se on afrikkalaisista lintuhaukoista suurin.Black Goshawk Arkive.orgissa (Archive.org 12.12.2010), viitattu 22.7.2012 Koiras on naarasta pienempi. Koiraat painavat 450–650 g, naaraat 750–980 g, Pituus on yleensä 40–54 cm. Niiden, kuten useimpien lintuhaukkojen, siivet ovat melko lyhyet. Siiven pituus on 25,1–34,4 cm ja kärkiväli 77–105 cm. ==Alalajit== Sillä on kaksi alalajia: * Accipiter melanoleucus melanoleucus A. Smith, 1830 * Accipiter melanoleucus temminckii (Hartlaub, 1855) == Lähteet == ==Aiheesta muualla== * Luokka: Lintuhaukat
Nicol Williamson

Nicol Williamson (14. syyskuuta 1936 Hamilton, Skotlanti – 16. joulukuuta 2011 Amsterdam, Alankomaat) oli skotlantilainen näyttelijä. Hän aloitti teatterissa ennen elokuviin siirtymistään. Hänen sanotaan olleen entisen pääministeri Harold Wilsonin suosikkinäyttelijä Hamletin roolissa. Elokuvissa eräs hänen tunnetuimpia roolejaan oli velho Merlin John Boormanin elokuvassa Excalibur – sankarin miekka. Hän teki roolistaan etäisen ja voimakkaan tulkinnan. Hän näytteli myös kuolemattoman taistelija Cogliostron roolin elokuvassa Spawn. == Lähteet == * Luokka:Skotlantilaiset näyttelijät Luokka:Skotlantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1936 syntyneet Luokka:Vuonna 2011 kuolleet
Diana López

Diana López (s. 7. tammikuuta 1984 Houston, Texas) on yhdysvaltalainen taekwondoin. Hänellä on kolme veljeä, hänen valmentajanaan toimiva Jean sekä olympiamitalistit Steven ja Mark. Hän saavutti pronssia Pekingin olympialaisissa 2008 alle 57 kg:n painoluokassa. MM-kilpailuissa hän on voittanut alle 59-kiloisissa kultaa 2005 sekä pronssia 2007. Lontoon olympialaisissa 2012 López jäi ilman mitalia hävittyään keräilyottelussa Suvi Mikkoselle. Hän voitti Pan-Amerikan-mestaruuden alle 59-kiloisissa 2002 sekä junioreiden maailmanmestaruuden 52 kg:n sarjassa 1998 ja 59-kiloisissa 2000. == Lähteet == Luokka:Yhdysvaltalaiset taekwondoinit Luokka:Yhdysvaltalaiset olympiamitalistit Luokka:Vuonna 1984 syntyneet Luokka:Elävät henkilöt
J. V. Snellmanin patsaat ja muistomerkit

J. V. Snellmanin patsaita ja muistomerkkejä aikajärjestyksessä ovat: Teoksen nimi Paikka, alue Paikkakunta Kartalla Tekijä Paljastusvuosi Kuva WD J. V. Snellmanin rintakuva Snellmaninpuisto, Maaherrankatu 8-10 Kuopio Johannes Takanen 1884/1896 J. V. Snellmanin patsas Suomen Pankin edusta Helsinki Emil Wikström 1923 100px Runeberg, Lönnrot, Snellman Yliopistonmäki Turku Harry Kivijärvi 1968 Lukeva poika Sandelsintie 1, Rantsila Siikalatva Martti Väänänen ja kansalaisopiston ryhmä 1993 100px J. V. Snellmanin muistomerkki Kokkokivi Kokkola Pekka Jylhä 2006 J. V. Snellmanin muistolaatta (kesäkodin muistolaatta) Långvikin kylpylä, Tanskarlantie 9 Kirkkonummi 2006 == Katso myös == * J. V. Snellmanin kotimuseo == Lähteet == * Snellman, J. V. Luokka:Johan Vilhelm Snellman
Annika Beck

Annika Beck (s. 16. helmikuuta 1994 Gießen) on saksalainen tennispelaaja. Parhaimmillaan hän on ollut kaksinpelissä WTA-listan sijalla 39 helmikuussa 2016. Hän on voittanut urallaan kaksi WTA-turnausta kaksinpelissä ja yhden nelinpelissä. Junioriurallaan Beck voitti vuoden 2012 Ranskan avointen tyttöjen kaksinpelin. Juniorirankingissa hän on ollut parhaimmillaan sijalla 24. Grand Slam -turnauksen pääsarjassa Beck pelasi ensimmäisen kerran Wimbledonissa 2012, jossa hän pääsi karsintojen kautta mukaan pääsarjaan. Turnauksen ensimmäisellä kierroksella hän hävisi Volha Havartsovalle luvuin 3–6, 6–3, 3–6. == Lähteet == == Aiheesta muualla == * * Luokka:Saksalaiset tennispelaajat Luokka:Vuonna 1994 syntyneet Luokka:Elävät henkilöt
Volha Havartsova

Volha Havartsova (, , s. 23. elokuuta 1988 Pinsk) on valkovenäläinen tennispelaaja. Parhaimmillaan hän on ollut kaksinpelissä WTA-listan sijalla 35 kesäkuussa 2008 ja nelinpelissä sijalla 24 elokuussa 2011. Hän on voittanut urallaan kahdeksan WTA-turnausta nelinpelissä. Junioriurallaan Havartsova voitti vuoden 2004 Wimbledonin tyttöjen nelinpelin yhdessä Viktorija Azarenkan kanssa. Juniorirankingissa hän oli parhaimmillaan sijalla kahdeksan. Grand Slam -turnauksissa Havartsova on päässyt parhaimmillaan neljännelle kierrokselle Wimbledonissa 2015 ja kolmannelle kierrokselle Ranskan avoimissa 2008 ja 2009 sekä Yhdysvaltain avoimissa 2012. == Lähteet == == Aiheesta muualla == * * Luokka:Valkovenäläiset tennispelaajat Luokka:Vuonna 1988 syntyneet Luokka:Elävät henkilöt
Yleisurheilu kesäolympialaisissa 1924 – miesten 5 000 m

Pariisin olympiakisojen miesten 5 000 metrin juoksuun osallistui 39 urheilijaa 22 eri maasta. Kilpailupäivät olivat 8. ja 10. heinäkuuta. Kilpailun voitti Suomen Paavo Nurmi, joka aiemmin samana päivänä oli jo voittanut 1 500 metrin loppukilpailun. Lähtöjen välillä oli vain 50 minuuttia.Martti Jukola: Suuri Olympiakirja, WSOY, sivu 96 ==Alkuerät== Jokaisesta erästä neljä nopeinta loppukilpailuun. 1\. erä Sija Nimi Maa Aika 1 Eino Rastas 15.22,2 2 Katzuo Okazaki 15.22,2 3 Axel Eriksson 15.23,6 4 Léonard Mascaux 15.26,4 5 Charles Johnstone 15.27,4 6 Ralph Starr 7 Eastman Doolittle 8 Camille Van de Velde 9 Alfredo Gomes 10 Mohamed El-Sayed 11 Joaquín Miquel Espanja 12 Vilis Cimmermans 13 Daniel Eslava 14 Stanisław Ziffer 16.36,0 2\. erä Sija Nimi Maa Aika 1 Paavo Nurmi 15.28,6 2 Lucien Dolques 15.29,4 3 Eino Seppälä 15.34,6 4 Frank Saunders 15.37,0 5 Maurice Norland 15.41,4 6 Harold Phelps 7 David MacGill 8 István Kultsár Unkari 9 Stefan Szelestowski 16.11,0 10 Pala Singh Intia 11 Karel Nedobitý 16.59,0 \- William Marthé DNF 3\. erä Sija Nimi Maa Aika 1 John Romig 15.14,6 2 Edvin Wide 15.24,0 3 Ville Ritola 15.32,1 4 Charles Clibbon 15.35,6 5 Lucien Duquesne 16.03,0 6 Jan Zeegers 7 Alexandros Kranis Kreikka 16.45,8 8 George Lermond 9 Malcolm Boyd 10 Hans Kantor 11 Miguel Palau Espanja 12 Pedro Curiel 13 Artūrs Motmillers ==Loppukilpailu== Sija Nimi Maa Aika 1 Paavo Nurmi 14.31,2 2 Ville Ritola 14.31,4 3 Edvin Wide 15.01,8 4 John Romig 15.12,4 5 Eino Seppälä 15.18,4 6 Charles Clibbon 15.29,0 7 Lucien Dolques 15.32,6 8 Axel Eriksson 15.38,0 9 Léonard Mascaux 15.39,0 10 Frank Saunders 15.54,0 11 Eino Rastas 12 Katzuo Okazaki ==Lähteet== * IGRZYSKA OLIMPIJSKIE puolankielinen tulossivusto ´ === Viitteet === Luokka:Yleisurheilu kesäolympialaisissa 1924